রামকৃষ্ণ পরমহংস
রামকৃষ্ণ পরমহংস (১৮ই ফেব্রুয়ারি, ১৮৩৬ – ১৬ই আগস্ট, ১৮৮৬; পূর্বাশ্রমের নাম গদাধর চট্টোপাধ্যায়) ঊনবিংশ শতকের এক প্রখ্যাত ভারতীয় বাঙালি যোগসাধক, দার্শনিক ও ধর্মগুরু। তাঁর প্রচারিত ধর্মীয় চিন্তাধারায় রামকৃষ্ণ মিশন প্রতিষ্ঠা করেন তাঁর প্রধান শিষ্য স্বামী বিবেকানন্দ। তাঁরা উভয়েই বঙ্গীয় নবজাগরণের এবং ঊনবিংশ ও বিংশ শতাব্দীর হিন্দু নবজাগরণের অন্যতম পুরোধাব্যক্তিত্ব। তাঁর শিষ্যসমাজে, এমনকি তাঁর আধুনিক ভক্তসমাজেও তিনি ঈশ্বরের অবতাররূপে পূজিত হন।
ব্রহ্মপাল
ব্রহ্মপাল () হলেন কামরূপ রাজ্যের পাল রাজবংশের প্রতিষ্ঠাপক। শালস্তম্ভ বংশের শেষ রাজা ত্যাগসিংহের কোনো সন্তান-সন্ততি ছিল না। তাই শালস্তম্ভ বংশ লোপ পেয়েছিল। প্রজাগণ পুরানো নরক বংশীয় কুমার ব্রহ্মপালকে রাজা মনোনীত করেছিল। তিনি ৯০০ খ্রীষ্টাব্দ থেকে ৯২০ খ্রীষ্টাব্দ পর্যন্ত কামরূপ রাজ্যে রাজত্ব করেছিলেন। তিনি কুলদেবীকে বিয়ে করেছিলেন। এরপর তাঁদের পুত্র রত্নপাল ব্রহ্মপালের উত্তরাসুরী হিসাবে রাজ সিংহাসনে বসেছিলেন।